CELEX: 32006R0417
Language: mt
Date: 2006-03-10 00:00:00
Title: 417/2006/KE: Regolament tal-Kummissjoni (KE) Nru 417/2006 tal- 10 ta' Marzu 2006 li jikkompleta l-anness tar-Regolament (KE) Nru 2400/96 rigward ir-reġistrazzjoni ta’ ċerti denominazzjonijiet fir- Reġistru ta’ denominazzjonijiet tal-oriġini protetti u l-indikazzjonijiet ġeografiċi protetti (Pimiento Asado del Bierzo — [IGP], Fico bianco del Cilento — [AOP], Melannurca Campana — [IGP], Montes de Granada — [AOP], Huile d’olive de Nice — [AOP], Aceite de la Rioja — [AOP], Antequera — [AOP])

9.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               277
            
         REGOLAMENT TAL-KUMMISSJONI (KE) Nru 417/2006
   tal-10 ta' Marzu 2006
   li jikkompleta l-anness tar-Regolament (KE) Nru 2400/96 rigward ir-reġistrazzjoni ta’ ċerti denominazzjonijiet fir-“Reġistru ta’ denominazzjonijiet tal-oriġini protetti u l-indikazzjonijiet ġeografiċi protetti” (Pimiento Asado del Bierzo — [IGP], Fico bianco del Cilento — [AOP], Melannurca Campana — [IGP], Montes de Granada — [AOP], Huile d’olive de Nice — [AOP], Aceite de la Rioja — [AOP], Antequera — [AOP])
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2081/92 tal-14 ta’ Lulju 1992, rigward il-protezzjoni ta’ indikazzjonijiet ġeografiċi u ta’ denominazzjonijiet tal-oriġini ta’ prodotti agrikoli u ta’ oġġetti tal-ikel (1), u b’mod partikulari l-Artikolu 6(3) u (4) tiegħu.
   Billi:
   
               (1)
            
            
               B’konformità mal-Artikolu 6(2) tar-Regolament (KEE) Nru 2081/92, it-talba tal-Italja għar-reġistrazzjoni taż-żewġ denominazzjonijiet “Fico bianco del Cilento” u “Melannurca Campana”; it-talba ta’ Franza għar-reġistrazzjoni tad-denominazzjoni “Huile d’olive de Nice”; it-talba ta’ Spanja għar-reġistrazzjoni ta’ erba’ denominazzjonijiet “Pimiento Asado del Bierzo”, “Montes de Granada”, “Aceite de la Rioja” u “Antequera” kienu ppubblikati f’Il-Ġurnal Uffiċjali tal-Unjoni Ewropea
                   (2).
            
         
               (2)
            
            
               Ebda dikjarazzjoni ta’ oppożizzjoni, b’konformità mal-Artikolu 7 tar-Regolament (KEE) Nru 2081/92, ma kienet innotifikat lill-Kummissjoni, għalhekk dawn id-denominazzjonijiet għandhom ikunu mdaħħla fir-“Reġistru ta’ denominazzjonijiet tal-oriġini protetti u ta’ indikazzjonijiet ġeografiċi protetti”,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament (KE) Nru 2400/96 tal-Kummissjoni (3) huwa komplut bid-denominazzjonijiet li hemm fl-Anness ta’ dan ir-Regolament.
   Artikolu 2
   Dan ir-Regolament jidħol fis-seħħ fl-20 jum wara l-pubblikazzjoni tiegħu f’Il-Ġurnal Uffiċjali ta' l-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, 10 ta' Marzu 2006.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 208, 24.7.1992, p. 1. Ir-Regolament kif emendat l-aħħar mir-Regolament (KE) Nru 806/2003 (ĠU L 122, 16.5.2003, p. 1).
   
      (2)  ĠU C 125, 24.5.2005, p. 2 (Pimiento Asado del Bierzo);
   
      ĠU C 137, 4.6.2005, p. 12 (Fico bianco del Cilento);
   
      ĠU C 138, 7.6.2005, p. 7 (Melannurca Campana);
   
      ĠU C 151, 22.6.2005, p. 4 (Montes de Grandada);
   
      ĠU C 172, 12.7.2005, p. 7 (Huile d'olive de Nice);
   
      ĠU C 172, 12.7.2005, p. 13 (Aceite de la Rioja);
   
      ĠU C 177, 19.7.2005, p. 28 (Antequera).
   
      (3)  ĠU L 327, 18.12.1996, p. 11.
   
      ANNESS
      Prodotti tal-anness I tat-Trattat destinati għall-ikel tal-bniedem
      Materji grassi (butir, marġarina, żjut, u l-bqija)
      SPANJA
      Montes de Granada [AOP]
      Aceite de la Rioja [AOP]
      Antequera [AOP]
      FRANZA
      Huile d’olive de Nice [AOP]
      Frott, ħaxix u ċereali fl-istat tagħhom jew mibdula
      SPANJA
      Pimiento Asado del Bierzo [IGP]
      L-ITALJA
      Fico Bianco del Cilento [AOP]
      Melannurca Campana [IGP]